ml ml en ml ml ml ml ml ml ml ml ml ml ml ml ml en en en ml ml en ml ml ml en ml ml en ml ml en en en en ml ml ml en ml ml en ml ml ml en ml ml en en ml en en ml en ml ml ml en en ml ml en en ml en en ml ml ml ml en ml ml en en ml ml en en ml ml en ml ml ml ml en en ml ml ml en en ml ml ml ml ml ml ml en en ml ml en en ml ml en en ml en en ml en ml ml ml en ml ml ml ml ml ml ml en ml ml en en ml en en en en en en ml ml en en ml ml ml en ml ml ml ml ml ml en en ml ml ml ml ml ml ml ml ml ml ml en en en fi en en en ml en en ml en ml ml en ml ml ml ml ml ml en ml ml ml en en ml en ml en en ml ml ml en ml ml ml ml ml en ml ml en en ml ml en ml ml en ml ml ml ml ml en en ml ml ml ml ml ml ml ml ml ml ml ml ml en ml ml ml ml ml ml ml ml ml ml en ml ml ml en en ml en ml ml ml ml en ml ml ml ml ml en en en ml ml ml ml ml ml ml ml ml ml en en en ml ml ml ml en en ml ml ml ml ml ml ml ml ml en ml ml en en en en en en en en en ml zh ml ml ml ml en ml ml ml en en ml en en ml en ml ml ml en ml ml en en en en en en ml en en ml en en ml ml en en ml ml en en ml ml ml ml ml ml ml ml ml ml ml en en ml ml ml en ml ml en en ml ml en en ml ml ml ml en en ml en en ml ml ml ml en en ml ml ml ml ml en en en en ml ml ml ml ml ml ml ml en en en ml en en fi en ml ml ml ml ml ml ml ml en en ml en ml ml en en ml ml en ml en en en et en ml ml en en fi it en en ml ml ml ml ml en en ml ml ml ml ml ml ml ml ml ml ml ml ml ml ml en en ml en en ml en en ml ml ml ml en ml ml en en ml en en ml ml ml ml ml ml en en ml ml en ml ml ml ml ml en en ml ml en ml ml en en ml ml en en ml en ml ml en ml ml en en ml ml ml ml en en ml en en ml en en ml ml en ml ml en en ml ml ml en ml ml en ml ml ml en ml ml en ml ml en en ml en ml ml ml en en ml en ru en en en ml ml ml en cs cs en en cs cs da cs cs cs en cs en fr da en ml en cs en cs cs en en cs en en en cs cs da en cs en en en en ml en fr ml ml ml ml ml ml ml en ml ml ml ml ml ml ml en en ml ml en ml ml en ml ml en ml ml it ml ml it en ml it ml ml it ml ml it ml ml en ml ml en ml ml it ml ml it fi en it ml ml it ml ml it ml ml it ml ml it fi ml it ml ml it ml ml it ml ml it ml ml it ml ml it ml ml it en ml it ml ml it ml ml it ml ml it ml ml it en en it ml ml it ml ml it ml ml it it ml it ml ml it ml en it ml ml it nb ml it ml ml it ml ml it ml ml it ml ml it ml ml it ml ml it da hu it da ml it ml ml it ms ml it ml ml it ml ml it ml ml it ml ml it ml ml it ml ml it pt ml it ml ml it ml ml it hbs_lat ml it ml it ml it pt en it ml ml it ml ml it en ml it ml ml it ml it ml ml it ml ml it en ar it ml ml it ml ml it ml ml it ml ml it ml ml it en ml it en en it ml ml it ml ml it ml ml it ml ml it ml it ml ml it ml ml it ml ml it ml ml it ml ml it ml ml it ml ml it sw ml it ml ml it ml ml it ml en it et ml it ml it ml en it ml ml it ml ml it en ml it ml ml it ml ml it ml ml it ml ml it ml ml it ml ml it en ml it ml ml it en ml it ml ml it ml ml it ml ml it en ml it ml ml it en ml it ml ml it ml ml it ml ml pt ml ml pt en ml pt ml ml pt ml ml pt ml ml pt ml ml pt ml ml pt ml ml pt ml ml pt et pt ml ml pt ml ml pt ml ml pt ml ml pt zh ml pt ml ml pt ml ml pt ml ml pt ml ml pt en ml pt ml ml pt ml ml pt ml ml pt ml ml pt ml ml pt ml ml pt ml ml pt ta ta pt ml ml pt fa ml pt en ml pt ml ml pt si ar pt ml ml pt ml ml pt ml ml pt ml ml pt ml ml pt ml ml pt en ml pt ml ml pt ml ml pt ml ml pt ml ml pt ml ml pt ml ml pt ml ml pt ml ml pt ml ml pt ml pt ml en pt ml ml pt ml ml pt ml ml pt ml ml pt ml ml pt ml ml pt ml ml pt ml ml pt ml ml pt ml ml pt ml ml pt ml ml pt ml pt ml ml pt ml pt ml pt ml ml pt ml ml pt ml ml pt ml ml pt ml ml pt ml ml pt it ml pt ml ml pt ml ml pt ml ml pt ml ml pt ml ml pt ml en pt ml ml pt ml ml pt ml ml pt en ml pt ml ml pt ml ml pt fi pt ml ml pt ml ml pt ml ml pt ml ml pt ml pt ml ml pt ml ml pt ml ml pt ml ml pt ml ml pt ml ml pt ml ml pt ml ml pt ml ml pt ml ml pt nl pt en ml pt fr ml pt ml ml pt en ml pt ml ml pt ml ml pt ml ml pt ml ml pt min ml pt ml ml pt ml en pt ml ml pt ml ml pt ml ml pt ml ml pt ml ml pt ml ml pt ml ml pt ml ml pt en ml pt ml ml pt en ml pt ml ml pt ml ml pt ml ml pt ml ml pt ml ml pt ml ml pt ml ml ml ml ml ml ml ml ml ml ml ml ml ml ml ml ml ml sv ml en ml ml ml ml ml tr ml ml ml en ml en
മദ്ധ്യേയിങ്ങനെ കാണുന്ന നേരത്ത് മത്സരിക്കുന്നതെന്തിനു നാം വൃഥാ..
ബ്ലോഗര്‍ നിശാഗന്ധിയുടെ ആദ്യകവിതാസമാഹാരം “ഇതള്‍ കൊഴിഞ്ഞൊരു നിശാഗന്ധി” ഇന്ന് തപാല്‍ക്കാരന്റെ കയ്യില്‍ നിന്ന് വാങ്ങുമ്പോള്‍ ആദ്യമായി ഒരു പേരക്കുട്ടിയെ കൈ നീട്ടി വാങ്ങുന്ന സന്തോഷമായിരുന്നു.
പലപ്പോഴായി ബ്ലോഗില്‍ വായിച്ചിരുന്ന 50 കവിതകള്‍ കോര്‍ത്തിണക്കി, കവി പവിത്രന്‍ തീക്കുനിയുടെ അവതാരികയും റഫീക് കെഎംഎസ് ഒരുക്കിയ മനോഹരമായ കവറും ഒക്കെക്കൂടി ഈ പുസ്തകം വളരെ ആകര്‍ഷകമായി പബ്ലിഷ് ചെയ്തിട്ടുള്ളത് നമുക്കേവര്‍ക്കും സുപരിചിതരായ സി എല്‍ എസ് ബുക് സ് ആണ്.
പരമ്പരാഗതകവിതകളുടെ ആരാധകനും അവയ്ക്കായി ശക്തിയോടെ വാദിക്കുന്നവനുമായ എനിയ്ക്ക് ഗദ്യകവിതകളോട്, പ്രത്യേകിച്ചും അവയില്‍ രചയിതാവ് ബോധപൂര്‍വം വരുത്തുന്ന ദുരൂഹമായ വാഗ് പ്രയോഗങ്ങളോടുമൊക്കെ എന്നും ഒരു തരം വിപ്രതിപത്തി തന്നെയായിരുന്നു.
അതുകൊണ്ട് തന്നെ ബ്ലോഗുലകപര്യടനത്തിനിടയില്‍ കണ്ടെത്തിയ ഈ കവിതാവനിയില്‍ പലപ്പോഴും ഞാന്‍ പരിഹസിക്കുന്ന ഒറ്റവാക്ക് കമന്റുകള്‍ എഴുതിപ്പോന്നു. എന്നാല്‍ അതിനെല്ലാം മൌനം കൊണ്ട് മനോഹരമായ മറുപടിയെഴുതി ജിലു ആഞ്ജെല എന്നെ അദ്ഭുതപ്പെടുത്തി. മുന്നൂറിലധികം ഫോളോവേര്‍സ് ഉണ്ടായിരുന്നെങ്കിലും നാലോ അതില്‍ താഴെയോ അഭിപ്രായങ്ങളാണ് ജിലുവിന്റെ പല പോസ്റ്റുകള്‍ക്ക് താഴെയും കാണാനാവുക. പല പോസ്റ്റുകളിലും ഒരു അഭിപ്രായം പോലും കാണാതിരിയ്ക്കാറുമുണ്ട്.  എന്നാല്‍ അതൊന്നും ഈ കുട്ടിയുടെ കവിതാതൃഷ്ണയെ ലേശവും കെടുത്തിയിട്ടില്ല. തന്നെ ഏല്പിച്ച ഒരു നിയോഗം പോലെ ഭംഗമില്ലാതെ അവള്‍ തന്റെ കവിതാസപര്യ തുടര്‍ന്നുപോന്നു.
ഈ കവിതകള്‍ എഴുതുന്നത്  സ്ത്രീനാമത്തിലുള്ള ഏതോ പുരുഷനാണെന്നും പ്രായവും അനുഭവസമ്പത്തുമൊക്കെ ഏറെയുള്ള ഒരാളാണെന്നും ഞാന്‍ തെറ്റിദ്ധരിച്ചിട്ടുണ്ട് ആദ്യമൊക്കെ. എന്നാല്‍ ഫേസ് ബുക്കില്‍ ഈ കുട്ടിയുടെ പ്രൊഫൈല്‍ കാണുമ്പോഴാണ് യൌവനത്തിന്റെ  പടികടന്നിട്ടില്ലാത്ത സര്‍ഗധനയായൊരു എഴുത്തുകാരിയാണിവള്‍ എന്ന് തെല്ലൊരദ്ഭുതത്തോടെ ഞാന്‍ അറിയുന്നത്.
ഈ ആഗസ്റ്റ്-സെപ്റ്റംബര്‍ കാലയളവില്‍ ജിലുവിന്റെ ബ്ലോഗില്‍ സന്ദര്‍ശനം നടത്തിയവരെയൊക്കെ അദ്ഭുതപ്പെടുത്തുന്ന തരത്തില്‍ ഒരു കവിതപ്പെയ്ത്ത് തന്നെ ആയിരുന്നു.
ഒരു കവിത വായിച്ച് തീരുന്നതിനുമുന്‍പ് തന്നെ അടുത്ത രണ്ടെണ്ണം പോസ്റ്റ് ചെയ്ത് അഭിപ്രായമെഴുതാന്‍ പോലും സമയമനുവദിക്കാത്ത തരത്തില്‍ ഒരു പെയ്ത്ത്. എന്നാല്‍ വായനക്കാരെ അതിശയിപ്പിക്കുന്നത്, ഇത്രയധികം കവിതകളെഴുതുമ്പോഴും അവയെല്ലാം തന്നെ അര്‍ത്ഥസമ്പുഷ്ടവും ആശയഗാംഭീര്യതയുള്ളവയുമായിരുന്നു എന്നതാണ്.
വേറൊന്ന് എടുത്ത് പറയേണ്ടുന്നത് വിഷയങ്ങളിലെ വൈവിധ്യവും വൈദഗ്ദ്ധ്യവുമാണ്. ആകാശത്തിന്റെ അപ്പുറത്തുനിന്ന് വര്‍ണ്ണവൈശിഷ്ട്യമേറിയ മേഘരാജിയെപ്പറ്റി എഴുതിയാലും ആഴിയുടെ ആഴങ്ങളിലെ മുത്തിനെപ്പറ്റി എഴുതിയാലും, പ്രണയത്തെപ്പറ്റി എഴുതിയാലും അമ്മയെപ്പറ്റി എഴുതിയാലും ചാവേറിനെപ്പറ്റി എഴുതിയാലും രാഷ്ട്രീയത്തെപ്പറ്റി എഴുതിയാലും ഭക്തിയെപ്പറ്റി എഴുതിയാലും ഈ അനുഗൃഹീതതൂലികയ്ക്ക് ഒരു വാക്കും പിഴയ്ക്കുന്നില്ല. ഏറ്റവും കുറഞ്ഞ വാക്കുകളില്‍ തന്റെ മനസ്സിലുള്ള ആശയത്തെ കാവ്യാത്മകമായി അനുവാചകരോട് സംവേദനം ചെയ്യുന്നതില്‍ ജിലുവിന് ജന്മസിദ്ധമായൊരു കഴിവ് ഉണ്ടെന്ന്  ഈ കൊച്ചുകവിതകള്‍ നമ്മോട്  പറയുന്നു. മനസ്സ് നുറുക്കി മത്സ്യങ്ങളെയൂട്ടിയ നന്ദിതയുടെ കവിതകളോട് സാദൃശ്യം ഈ കവിതകളിലും നമുക്ക് കാണാന്‍ കഴിയും. അത് ജിലു തന്നെ പുസ്തകത്തിന്റെ ആമുഖമായി എഴുതിയിട്ടുമുണ്ട്
ഇനിയും അനേകകവിതാകുസുമങ്ങള്‍ ആ അനുഗൃഹീതതൂലികയില്‍ നിന്ന് വിരിഞ്ഞ് പരിമളം പടര്‍ത്തട്ടെ എന്ന് ആശംസിക്കുന്നു.
ബ്ലോഗേര്‍സിന്റെ രചനകള്‍ക്ക് അര്‍ഹിക്കുന്ന പ്രാമുഖ്യം കൊടുത്ത്  പ്രസിദ്ധീകരിക്കുന്ന സീ എല്‍ എസ് ബുക്സിന്റെ  ശ്രീ ചന്ദ്രനേയും ലീല ചന്ദ്രനേയും കൂടെ അനുമോദിക്കുന്നില്ലെങ്കില്‍ ഈ കുറിപ്പ് പൂര്‍ണ്ണമാവുകയില്ല. തങ്ങളുടെ അക്ഷരങ്ങളില്‍ അച്ചടിമഷി പുരളുന്നത് സ്വപ്നം കണ്ട് നടക്കുന്ന പല എഴുത്തുകാര്‍ക്കും ഇനിയും ഇവരുടെ തുല്യതയില്ലാത്ത സേവനം അനര്‍ഗളം തുടരേണ്ടതിന്  നമുക്ക് പ്രാര്‍ത്ഥിക്കാം. അതോടൊപ്പം പുസ്തകങ്ങള്‍ വാങ്ങി പ്രോത്സാഹിപ്പിക്കയുമാവാം.
ഏതാനും ദിവസങ്ങള്‍ക്ക് മുമ്പ് ബ്ലോഗര്‍ സുമേഷ് വാസു ജിലുവിന്റെ ബ്ലോഗിനെപ്പറ്റി ഫേസ് ബുക്കില്‍ എഴുതിയ ഒരു ചെറുകുറിപ്പുമായി  ഞാന്‍ അവസാനിപ്പിക്കട്ടെ:
Gopan KumarSeptember 26, 2012 at 4:06 AM
മന്‍സൂര്‍ ചെറുവാടിSeptember 26, 2012 at 4:18 AM
ഒരു ഫേസ് ബുക്ക് ചര്‍ച്ചയില്‍ കളിയാക്കി ഞാനും പറഞ്ഞിരുന്നു അനങ്ങിയാല്‍ കവിത എഴുതിക്കളയും എന്ന്. പക്ഷ അപ്പോഴും അജിത്‌ ഭായ് പറഞ്ഞ പോലെ ഒന്നിന് പിറകെ ഒന്നായി കവിതകള്‍ എഴുതുന്ന സര്‍ഗ സമ്പന്നതയോട് ബഹുമാനവും തോന്നിയിട്ടുണ്ട്.
ഓ...ഞാന്‍ എന്നാ പറയാനാ..!September 26, 2012 at 4:42 AM
കാത്തിSeptember 26, 2012 at 4:44 AM
അജിത്തേട്ടാ പറഞ്ഞതു വളരെ സത്യമാണ് പലപ്പോഴും അത്ഭുതപ്പെടുത്തിയ കവിതകളുടെ ലോകം തന്നെയാണ് ആ ബ്ലോഗ്‌..
Sangeeth VinayakanSeptember 26, 2012 at 4:49 AM
വര്‍ഷിണി* വിനോദിനിSeptember 26, 2012 at 4:51 AM
പേരകുഞ്ഞിനെ മാറോട്‌ ചേർക്കുന്ന നിർവ്വൃതി വായനയിലും അനുഭവിച്ചു..
നിസാരന്‍ ..September 26, 2012 at 4:54 AM
ഞാനും പറഞ്ഞിരുന്നു ഒരിക്കല്‍ പ്രകാശത്തെക്കാള്‍ വേഗത്തില്‍ കവിതകള്‍ എഴുതുന്ന കവയത്രി എന്ന്.. എന്തായാലും ഈ പുസ്തക പരിചയം നന്നായിരിക്കുന്നു. ബ്ലോഗ്‌ സാഹിത്യത്തിന്റെ ഉയര്‍ച്ചക്ക് അജിത്തെട്ടന്‍ നല്‍കുന്ന സംഭാവനകളില്‍ മറ്റൊന്ന്. സന്തോഷം
കൊമ്പന്‍September 26, 2012 at 4:54 AM
ഈ ബ്ലോഗ്‌ നേരെത്തെ കണ്ടിരുന്നു കവിത പ്രാമുഖ്യം കുറവായതിനാല്‍ ശ്രദ്ധിച്ചില്ല പരിജയ പെടുത്തിയ അജിത്‌ ഭായിക്ക് നന്ദി
ശ്രീക്കുട്ടന്‍September 26, 2012 at 4:57 AM
ഫൈസല്‍ ബാബുSeptember 26, 2012 at 4:57 AM
ajith sir ,ബൂലോകത്തില്‍ ഇങ്ങനെ ഒരു പാട് നല്ല രചനകള്‍ അധികമാരും വെളിച്ചം കാണാതെ പോയിട്ടുണ്ട് ,നിങ്ങള്‍ പറഞ്ഞ പോലെ ചില നല്ല രചനകള്‍ക്ക് ഒരു കമന്റ് പോലും കിട്ടാത്തതും ശ്രദ്ധിച്ചിട്ടുണ്ട് .എന്തായാലും അച്ചടി മഷി പുരണ്ട ആ കൃതിയെ പരിചയപ്പെടുത്തിയതിനു നന്ദി .ഒപ്പം കവയത്രിക്കും !!
Jomon JosephSeptember 26, 2012 at 4:58 AM
അജിത്തെട്ട, ഈ പരിചയപെടുത്തലിന് നന്ദി ,സത്യം പറഞ്ഞാല്‍ ഇങ്ങനെയൊരു കവിയത്രിയെ കുറിച്ച് എനിക്ക് അറിവേ ഉണ്ടായിരുന്നില്ല, ഇങ്ങനെയുള്ള പരിചയപെടുത്തല്‍ ശരിക്കും ഒരു ഉപകാരമാണ്. നന്ദി !
ചീരാമുളക്September 26, 2012 at 5:07 AM
ഈ പോസ്റ്റ് വഴിയാണ് കവിതാ ഫാക്റ്ററിയായ ആ ബ്ലോഗിലെത്തുന്നത്. എന്തോരം കവിതകളാണ്! ആഗസ്തില് തന്നെ 200 എണ്ണം.നിസാർ പറഞ്ഞതാ ശരി, പ്രകാശത്തേക്കാള് വേഗത്തില് കവിതകളെഴുതുന്ന കവയിത്രി. ജിലുവിന് സകല ഭാവുകങ്ങളും. സീ എല് എസ് ബുക്സിനും.
അജിത്തേട്ടാ, ഈ നിരൂപണം മനോഹരമായിട്ടുണ്ട്. പ്രത്യേകിച്ചും ഇതിന്റെ ആദ്യഭാഗം. കുറച്ചു പ്രധാനപ്പെട്ട കവിതകളെക്കൂടി ഇഴപിരിച്ച് കാണിച്ചിരുന്നെങ്കില് നന്നായേനെ. മലയാളം ബൂക്ക് റിവ്യൂ ബ്ലോഗില് ചേര്ക്കാനായി മനോരാജിന് അയച്ചു കൊടുത്താല് പുസ്തകവും ബ്ലോഗും കുറച്ചു കൂടി ശ്രദ്ധിക്കപ്പെടും.
Rainy DreamzSeptember 26, 2012 at 5:08 AM
കൊള്ളാമല്ലോ, മ്മടെ കാബിന്‍ ക്രൂ ന്റെ കവിതകള്‍ പുസ്തകമായോ... അതൊന്നു വായിക്കണമല്ലോ... ചേട്ടാ അത് കയ്യിലെതാനുള്ള ഐഡിയ ഒന്ന് പറഞ്ഞു തന്നെ....
sumesh vasuSeptember 26, 2012 at 5:18 AM
ഹയ്... ഞാനുമുണ്ടല്ലോ അജിത്തണ്ണാ... ഇതൊക്കെ നോട്ട് ചെയ്തോ..
Gireesh KSSeptember 26, 2012 at 5:20 AM
മാഷിന്റെ പ്രോത്സാഹന വാക്കുള്‍ എത്രപേര്‍ക്കാണ് ഊര്‍ജം പകര്‍ന്നിട്ടുള്ളത്‌. അതുകൊണ്ട് തന്നെ മാഷിനെ ഏവര്‍ക്കും വലിയ ഇഷ്ടമാണ്. ആ കവിയത്രിക്ക് എന്റെ ഹൃദയം നിറഞ്ഞ അഭിനന്തനങ്ങള്‍. ഇങ്ങനെ ഒരു പോസ്റ്റ്‌ ഇട്ടതിനു മാഷിനും അഭിനന്തനങ്ങള്‍ അറിയിക്കുന്നു.
കുര്യച്ചന്‍ @ മനോവിചാരങ്ങള്‍ .കോംSeptember 26, 2012 at 5:23 AM
ഇത്രയും നാള്‍ ബൂലോകത്ത് കറങ്ങിട്ടും ഇത് ഞാന്‍ ആദ്യമായി കാണുന്ന ബ്ലോഗ് ആണ്.... എന്തായാലും കൊള്ളാം ഒരു മാസത്തില്‍ ഇരുന്നൂറ് കവിതകള്‍ .... ഇങ്ങനെ ഒരു ബ്ലോഗിനെ കുറിച്ചു പറഞ്ഞുതന്നതിന് നന്ദി....
Jefu JailafSeptember 26, 2012 at 5:25 AM
SREEJITH NPSeptember 26, 2012 at 5:56 AM
കമന്റ് പബ്ലിഷ് ചെയ്യുന്ന സമയത്തിനുള്ളി‍ല്‍ തന്നെ അടുത്ത കവിത വന്നിരിക്കും. അതും ഒന്നിനൊന്നു മെച്ചം. വരദാനം തന്നെ ഈ കഴിവ്‌.., തെല്ലോരസൂയ ഇല്ലതെയില്ല.
അജിതെട്ടനും നല്ല ഫാസ്റ്റാ പുസ്തകം ഇറങ്ങിയപ്പോള്‍ തന്നെ അവലോകനവും ഇട്ടല്ലോ.
പട്ടേപ്പാടം റാംജിSeptember 26, 2012 at 6:07 AM
ajithSeptember 26, 2012 at 6:17 AM
നിങ്ങളുടെ നല്ല വാക്കുകള്‍ വായിച്ച് വളരെ സന്തോഷം
Cv ThankappanSeptember 26, 2012 at 6:47 AM
ബ്ലോഗും,പുസ്തകവും പരിചയപ്പെടുത്തിയതിന് നന്ദിയുണ്ട് അജിത് സാറെ.ബ്ലോഗ് രചയിതാക്കള്‍ക്ക് താങ്കള്‍ നല്‍കുന്ന പ്രോത്സാഹനവും,
പ്രചോദനവും പ്രശംസനീയമാണ്.സത്യത്തില്‍ രചനയെ പറ്റി സദുദ്ദേശ്യത്തോടെ പറയുന്ന വാക്കുകള്‍ രചയിതാവിന് ഊര്‍ജ്ജവും,
"ഇതള്‍ കൊഴിഞ്ഞൊരു നിശാഗന്ധി" ഇപ്പോള്‍ ഞാന്‍ കണ്ടു!
Mahesh AnanthakrishnanSeptember 26, 2012 at 7:35 AM
അതിവേഗ കവയത്രിയെ പരിച്ചയപെടുത്തിയത്തിനു നന്ദി :)
Absar MohamedSeptember 26, 2012 at 8:05 AM
AnonymousSeptember 26, 2012 at 8:27 AM
നന്ദിത എന്ന ഫേസ്ബുക്ക്‌ പേജിലൂടെയാണു ഞാൻ നിശാഗന്ധി എന്ന ബ്ലോഗിൽ എത്തുന്നതു..ആദ്യം വായിച്ച കവിത തന്നെ വളരെ ഇഷ്ടമായി...പിന്നെ ഞാൻ അവിടെ നിത്യസന്ദർശകൻ ആയി...ഞാൻ വായിച്ച പല കവിതകളിലും കാണാത്ത വിശുദ്ധി എനിക്ക്‌ ജിലുവിന്റെ കവിതകളിൽ കാണാൻ കഴിഞ്ഞു,ചില കവിതകൾ കണ്ണീരുതിർപ്പിക്കുന്ന വിധം എന്റെ ഹൃദയത്തെ സ്പർശിക്കുകയും ചെയ്തു...ഞാൻ ആ കവിതകളിൽ ചിലപ്പോൾ എന്റെ ആത്മാവിനെ കാണാറുണ്ട്‌..എന്റെ ചിന്തകൾ അലയുന്നതു കാണാറുണ്ട്‌..ഇപ്പൊൾ അവയൊക്കെ നിത്യജീവിതത്തിന്റെ ഭാഗം ആയിരിക്കുന്നു...കവിതകളുടെ എണ്ണത്തിലും വൈവിധ്യത്തിലും ജിലു ഒരു അത്ഭുതം തന്നെയാണു..പല കവിതകളും ഒരു അഭിപ്രായവുമില്ലാതെ കിടക്കുന്നതു കാണുമ്പോൾ സങ്കടം തോന്നാറുണ്ട്‌..പുസ്തകം പുറത്തിറങ്ങിയതു ഒരു ചെറിയ തുടക്കം മാത്രമാണു..ഇനിയും ഏറെ ദൂരം പോകും ഈ നിശാഗന്ധി....കവിതകളെ സ്നേഹിക്കുന്നവർ എപ്പോഴും ഉണ്ടാകും കൂടെ....എല്ലാ വിധ ആശംസകളും നേരുന്നു....
vettathan gSeptember 26, 2012 at 8:48 AM
നിശാഗന്ധിയുടെ കവിതകള്‍ ശ്രദ്ധിച്ചു വായിക്കാന്‍ പ്രേരണ തരുന്ന ബ്ലോഗ്.അല്ല അജിത്ത് ,നിങ്ങള്‍ കുറെക്കാലമായി എവിടെയായിരുന്നു.?
ആറങ്ങോട്ടുകര മുഹമ്മദ്‌September 26, 2012 at 8:51 AM
നിത്യഹരിതSeptember 26, 2012 at 9:32 AM
ഏതായാലും വളരെ നന്നായി ഒരുപാട് കാലത്തിനു ശേഷമുള്ള അജിത്തേട്ടന്‍റെ ഈ പോസ്റ്റ്‌..
അജിത്തേട്ടന്‍ പറഞ്ഞ "കമ്മ്യൂണിക്കേഷന്‍ ഗ്യാപ്" എനിക്കും ഫീല്‍ ചെയ്തു, എന്തോ ഒരു ശൂന്യത തോന്നിയിരുന്നു അവിടെ, ഇപ്പോള്‍ അതിനു പിന്നിലെ കാര്യമറിഞ്ഞപ്പോള്‍ ഒരല്‍പം വേദനയും.. എങ്കിലും ഇപ്പോഴും പ്രതീക്ഷിക്കുന്നു രണ്ടുപേര്‍ക്കും പരസ്പരം ക്ഷമിക്കാന്‍ കഴിയുമെന്ന്..(ഞാനിഷ്ടപ്പെടുന്ന എന്‍റെ പ്രിയ സൗഹൃദങ്ങള്‍ രണ്ടു പേരോടും എന്‍റെ വ്യക്തിപരമായതും ആത്മാര്‍ത്ഥമായതുമായ അഭ്യര്‍ത്ഥന തന്നെയാണ് ഇത്)
എന്‍.പി മുനീര്‍September 26, 2012 at 9:35 AM
പുസ്തകവിലയിരുത്തലിനു നന്ദി..സിഎല്ലെസ് ബൂക്സിനു പ്രത്യേകം നന്ദി പറയണം.ബ്ലോഗ്ഗർമാരുടെ രചനകൾ പുസ്തകലോകത്തെത്തിക്കുന്നതിൽ അവരുടെ ശ്രമങ്ങൾ അഭിനന്ദനാർഹമാണ്.നിശാഗന്ധിയുടെ സ്ര്ഗ്ഗാതമകത അതിശയിപ്പിക്കുന്നതാണ്.നിമിഷബ്ലോഗ്ഗ് കവയിത്രി എന്ന പട്ടം ചാർത്തിക്കൊടുക്കാം ഇനി.
ശരത്‌ എം ചന്ദ്രന്‍September 26, 2012 at 11:40 AM
Thanx muneer... Ningal okke nalkunna ee sahakaranam aanu CLS booksinte vijayam ....
Rafeek EzhumangadSeptember 26, 2012 at 9:56 AM
giluvinte blogil yaadrishchikalyi ethipettathayirunnu njan... pinned sthiram sandharshakanaayi.. giluvinte rachanakal ulpeduthi kurachu designs cheythu.. orikkal 'nishagandhi' enna bloginte header koduthu kondu njangalude souhridham thudangi. ipol valare santhosham thonunnu, giluvinte e pusthakathinte oru baagamakuvan kazhinjathil.... Rafeek Kms
പടന്നക്കാരൻSeptember 26, 2012 at 10:10 AM
അതെ നല്ല എഴുത്ത്...ഒരു പാട് മുന്നോട്ട് പോകട്ടേ...
Mohiyudheen MPSeptember 26, 2012 at 11:41 AM
കവിതകളോട് അത്ര പ്രതിപത്തിയില്ലാത്തതിനാലാണ് ഞാൻ ജിലുവിന്റെ ബ്ലോഗിൽ ഇതുവരെ കയറാതിരുന്നത്, അതിലുപരി അജിത്തേട്ടൻ സൂചിപ്പിച്ചത് പോലെ ഇതൊരു ഫേക്കാണോ എന്നതും എന്നെ അതിൽ നിന്നും വിലക്കി.
എന്നാൽ അജിത്തേട്ടന്റെ ഈ പരിചയപ്പെടുത്തലും നിമിഷ കവിയുടെ കഴിവും ഇപ്പോൾ ബോധ്യമായി, പുസ്തകത്തിലും ജിലുവിനും ഒരായിരം ആശംസകൾ. ഇനി നേരെ ജിലുവിന്റെ ബ്ലോഗിലോട്ടാണ്.
മോഹന്‍ കരയത്ത്September 26, 2012 at 8:29 PM
മാഷിന്റെ വിലയിരുത്തല്‍ വളരെ നന്നായിരുന്നു!
ആദ്യമൊക്കെ ജിലുവിന്റെ കവിതകള്‍ എല്ലാം തന്നെ വായിക്കുമായിരുന്നു..
പിന്നെ പിന്നെ അത് ഒരു പ്രവാഹമായപ്പോള്‍,സമയം കിട്ടാതായി!കവിതകള്‍ വിലയിരുത്തി അഭിപ്രായം എഴുതാനുള്ള പ്രാവീണ്യം ഒട്ടുമില്ലാത്തതിനാലാണ്,അമ്മാതിരി ഒരു ഉദ്യമത്തിന് ഇതുവരെ തുനിയാതിരുന്നത്!
പ്രിയ കവയിത്രി ജിലുവിനു എല്ലാ ഭാവുകങ്ങളും ആസംസിക്കട്ടെ!!!!!
ajithSeptember 26, 2012 at 9:51 PM
വീണ്ടും സസന്തോഷം നന്ദി പറയുന്നു
നിങ്ങളുടെ നല്ല വാക്കുകളാണ് എല്ലാ തിരക്കുകള്‍ക്കിടയിലും ബ്ലോഗില്‍ ഇങ്ങനെ തുടരുന്നതിനുള്ള ഒരു പ്രധാന കാരണം
ഓരോരുത്തര്‍ക്കും പ്രത്യേകം മറുപടി എഴുതാത്തതില്‍ ക്ഷമിക്കണം
എങ്കിലും ആദ്യമായി ഈ ബ്ലോഗ് സന്ദര്‍ശിക്കുന്ന
ഇവര്‍ക്ക് പ്രത്യേകമായ സ്വാഗതം അറിയിക്കട്ടെ.
Rafeek EzhumangadSeptember 27, 2012 at 12:48 AM
aswathiSeptember 26, 2012 at 10:14 PM
അജിത്തേട്ടാ, നന്നായി എഴുതി. അജിത്തേട്ടനും നിശാഗന്ധിക്കും ആശംസകള്‍.
പൈമSeptember 26, 2012 at 10:35 PM
വെള്ളിക്കുളങ്ങരക്കാരന്‍September 26, 2012 at 11:05 PM
നന്ദി അജിത്തെട്ടാ ഈ പരിചയപ്പെടുത്തലിന്...
വെള്ളരി പ്രാവ്September 26, 2012 at 11:29 PM
ആ മാലാഖക്കും (ഏഞ്ചല്)സുഖല്ലേ ?
അന്വേഷണം പറയാന്‍ മറക്കല്ലേ ....:)))
ബിലാത്തിപട്ടണം ; Muralee MukundanSeptember 27, 2012 at 12:57 AM
കവിതകൾ പ്രളയം പോലെ ഉത്ഭവിപ്പിക്കുന്ന ഈ കവിതയുടെ കൂട്ടുകാരിയേയും ,പ്രഥമ പുസ്തകത്തേയും പരിചപ്പെടുത്തിയത് അസ്സലായിട്ടുണ്ട് കേട്ടൊ ഭായ്..
തിരക്കൊഴിഞ്ഞ് ആ പ്രളയത്തിൽ പോയൊന്ന് മുങ്ങിതപ്പണം...
MubiSeptember 27, 2012 at 2:42 AM
അജിത്തേട്ടാ, നിശാഗന്ധിയെ കുറിച്ച് നന്നായി എഴുതി. സത്യാണ്, കമന്റ്‌ ഏതു പോസ്റ്റിന് ഇടണം എന്ന കണ്‍ഫ്യൂഷന്‍ ഉണ്ടാവും പലപ്പോഴും...
ഷാജി നായരമ്പലംSeptember 27, 2012 at 9:45 AM
This comment has been removed by the author.
ഷാജി നായരമ്പലംSeptember 27, 2012 at 9:47 AM
നന്ദി ഈ നിശാഗന്ധിയെ കാണിച്ചു തന്നതിനു്‌....
പിന്നെ മനോഹരമായ ഈ വിലയിരുത്തലിനും
രമേഷ്സുകുമാരന്‍September 27, 2012 at 7:00 PM
കഴിവുള്ളിടത്തോളം തിരുത്താനും വഴികാട്ടാനും ഞാനും ശ്രമിച്ചിട്ടുണ്ട്.നിശാഗന്ധിയെ ഭാവി മലയാളത്തിന് ആവശ്യമുണ്ട് എന്നെഴുതി കമന്റിടുന്നത് നിര്‍ത്തുകയും ചെയ്തു.എന്റെ നിരീക്ഷണങ്ങള്‍ ശരിയായിരുന്നുവെന്ന് അങ്ങയുടെ പോസ്റ്റും കമന്റുകളും വെളിപ്പെടുത്തുന്നു.മഹേഷിന്റെ അഭിപ്രായപ്രകടനവും ഒത്തിരി കണ്ട എന്റെ കണ്ണുകള്‍ മുന്‍പുതന്നെ കേട്ടിരുന്നു!എല്ലാം നല്ലതിനാകട്ടെ എന്നുമാത്രം പ്രാര്‍ത്ഥിക്കുന്നു.നിശാഗന്ധിക്ക് എല്ലാഭാവുകങ്ങളും ആശംസിക്കുന്നു.അങ്ങയുടെ നിതാന്ത ജാഗ്രതക്കും കരുതലിനും എന്റെ പ്രണാമം.
മണ്ടൂസന്‍September 27, 2012 at 11:51 PM
രഞ്ജ്യേട്ടാ, നല്ല പരിചയപ്പെടുത്തൽ. വായിച്ചു,അറിഞ്ഞു. ആശംസകൾ.
Biju DavisSeptember 28, 2012 at 12:54 AM
അനാമികSeptember 28, 2012 at 1:00 AM
അജിത്‌ ഏട്ടാ ഈ പരിചയപ്പെടുത്തല്‍ നന്നായി .ഗിലു നല്ല കഴിവുള്ള എഴുത്തുകാരിയാണ് .കുഞ്ഞു വരികളില്‍ അവള്‍ കോറിയിട്ട ചിന്തകള്‍ എനിക്ക് ഒരുപാട് ഇഷ്ടമാണ്.നിശാഗന്ധിക്കും അജിത്‌ ഏട്ടനും നന്മകള്‍ മാത്രം നേരുന്നു .
വേണുഗോപാല്‍September 28, 2012 at 5:20 AM
അതി വേഗം ബഹു ദൂരം ...
ഈ ബ്ലോഗ്ഗ് ഞാന്‍ കണ്ടിട്ടില്ല എന്നാണ് തോന്നുന്നത്.
ഈ പരിചയപ്പെടുത്തല്‍ നന്നായി. സമയം കിട്ടുമ്പോള്‍ ഇടയ്ക്കിടെ കയറി നോക്കണം.
ശ്രീ അജിത്തിനും ഗിലുവിനും ആശംസകള്‍
ajithSeptember 28, 2012 at 7:22 AM
എല്ലാവര്‍ക്കും നന്ദി. വീണ്ടും സ്നേഹസന്ദര്‍ശനങ്ങള്‍ പ്രതീക്ഷിക്കുന്നു
റിനി ശബരിSeptember 28, 2012 at 8:42 AM
അജിത്തേട്ടന്‍ പറഞ്ഞത് പൂര്‍ണമായും ശരി തന്നെ ..
ഞാന്‍ പലപ്പൊഴും അതിശയിച്ചിട്ടുണ്ട് ..
ബ്ലൊഗിന്റെ ഡാഷ് ബോര്‍ഡില്‍ " ഇതള്‍ കൊഴിഞ്ഞ നിശാഗന്ധീ "
പൂത്ത് തളിര്‍ത്ത് എപ്പൊഴും നില്‍ക്കുന്നത് .. എങ്ങനെയാണ്
അതു വിവിധ വിഷയങ്ങളില്‍ മനോഹരമായി നിറയുന്നത്
എന്ന് ചിന്തിച്ചു പൊയിട്ടുണ്ട് .. ഈ ബുക്ക് കാണുമ്പൊള്‍ തന്നെ
വായിക്കാന്‍ തൊന്നുന്ന പുറം ചട്ട കൊണ്ട് വര്‍ണ്ണാഭമാണ് ..
ജിലുവിനും , സി എസ്സിലേ അമ്മക്കും , കൂടേ നല്ല വരികള്‍
കൊണ്ട് പ്രചോദനമേകുന്ന ഈ പ്രീയ അജിത്തേട്ടനും അഭിനന്ദനങ്ങള്‍ ..
ഷബീര്‍ - തിരിച്ചിലാന്‍September 29, 2012 at 6:54 AM
കവയിത്രിക്ക് ആശംസകള്‍... ഏത് കവിത വായിക്കണം എന്ന് കണ്‍ഫ്യൂഷന്‍ ഉണ്ടാക്കുന്ന ഒരു ബ്ലോഗാണ് ഇത്. അത്രയേറെ കവിതകള്‍. ഞാനും ഒരിക്കല്‍ കളിയാക്കിപറഞ്ഞിട്ടുണ്ട്. 'കവിതവണ്ടി മറിഞ്ഞതുപോലെയാണല്ലോ ഇവിടെ' എന്ന്.
പഥികൻSeptember 30, 2012 at 7:30 AM
ഉദ്യമത്തിന് ആശംസകൾ.....നാട്ടിലില്ലാത്തതിനാൽ പുസ്തകം വാങ്ങി വായിക്കാൻ വഴിയില്ല
kochumol(കുങ്കുമം)September 30, 2012 at 10:09 PM
അജിത്തേട്ടാ ജിലുവിനെ ഫേസ് ബുക്കില്‍ കണ്ടിട്ടുണ്ട് എങ്കിലും നിശാഗന്ധി ഞാന്‍ ഇപ്പോളാണ് കാണുന്നത് ...!
ചാവക്കാടന്‍October 1, 2012 at 12:17 AM
ഈ പോസ്റ്റിലൂടെ ഒരു പാട് പേര്‍ അവിടെ എത്തുമെന്നതില്‍ സംശയം ഇല്ല. എത്തിയവര്‍ നിരാശപ്പെടുകയും ഇല്ല. നല്ല കാര്യം.
അടുത്ത ആഴ്ച പുസ്തകം കിട്ടുമെന്ന് പ്രതീക്ഷിക്കുന്നു.
P V ArielOctober 1, 2012 at 9:38 PM
പരിചയപ്പെടുത്തിയ കവിയുടെ ബ്ലോഗില്‍ പോയി (ഇന്നലെ Oct 1)
പതിവിനു വിപരീതമായി അതാ ഒരു ഗദ്യക്കുറിപ്പു
വായിച്ചു താഴെ വരും കുറിപ്പും ഇട്ടു ഇന്നു പ്രഭാതത്തില്‍
നോക്കുമ്പോള്‍ കവി അത് സൌകര്യപൂര്‍വ്വം തുടച്ചു നീക്കിയിരിക്കുന്നു,
വായനക്കാരുടെ അറിവിലേക്ക് അതിവിടെ പകര്‍ത്തുന്നു, കമന്റില്‍ നിന്നും
തുടച്ചു നീക്കാന്‍ വിധം ഞാന്‍ എന്തെങ്കിലും അബദ്ധം പറഞ്ഞു മാഷേ?
കവിതയില്‍ നിന്നും ഗദ്യത്തിലെക്കുള്ള ഈ കാല്‍ വെപ്പ് സ്വാഗതാര്‍ഹം തന്നെ, പക്ഷെ ഇവിടെക്കുറിച്ചവയോട് തീര്‍ത്തും യോജിക്കാന്‍ കഴിയുന്നില്ല കാരണം ഏതൊരു ഏഴുത്തുകാരന്റെയും പരമ പ്രധാനമായ ലക്‌ഷ്യം തന്റെ സൃഷ്ടികള്‍ മറ്റുള്ളവര്‍ വായിക്കണം പ്രതികരിക്കണം എന്നത് തന്നെ അവിടെ വായനക്കാര്‍ ഇല്ലാതെ വന്നാല്‍ എഴുത്ത് കൊണ്ട് എന്ത് പ്രയോജനം അപ്പോള്‍ എഴുത്തുകാരന്‍ തന്റെ സൃഷ്ടികളെപ്പറ്റി മറ്റുള്ളവരോട് അറിയിക്കാന്‍ ബാധ്യസ്ഥനാകുന്നു അതിനവന്‍ ഇന്നത്തെ വേഗതയേറിയ മാധ്യമങ്ങളെ അഭയം തേടുന്നു അതിലൂടെ തന്റെ സൃഷ്ടികളെ പുറം ലോകത്തെ അറിയിക്കുന്നു അതില്‍ ഒരു പന്തികേടും ഇല്ല തന്നെ പിന്നെ ചെല്ലുന്നിടത്തെല്ലാം ചെന്ന് ലിങ്കിട്ട് എന്റെ സൃഷ്ടി വായിക്കണേ എന്ന് കെഞ്ചുന്ന മനോഭാവത്തോടെ ഒട്ടും ജോജിപ്പില്ലതാനും ഇതോടുള്ള ബന്ധത്തില്‍ ഞാന്‍ എഴുതിയ ഒരു കുറിപ്പു ഇവിടെ വായിക്കുക. വെബ്‌ കമന്റുകള്‍ ചില ചിന്തകള്‍: അഥവാ ഒരു ബ്ലോഗറുടെ അനുഭവക്കുറിപ്പുകള്‍
"സ്വന്തം സൃഷ്ടികളെ എങ്ങിനെയെങ്കിലും കുറെ പേരെ കാണിച്ച്, അല്പം പ്രശസ്തി പിടിച്ചു പറ്റുക എന്നൊരു ലക്ഷ്യമാണ് ഇന്നത്തെ എഴുത്തുകാരുടെ പ്രധാന അജണ്ട എന്ന് കൂടി തോന്നുന്നു." ഈ പ്രസ്താവന തികച്ചും പ്രധിക്ഷേധം അര്‍ഹിക്കുന്നത് തന്നെ, ഒരു ശതമാനത്തിനു ഒരു പക്ഷെ ഈ ചിന്താഗതി ഉണ്ടായിരിക്കാം പക്ഷെ ഇന്നത്തെ എഴുത്തുകാരെ മുഴുവനും ആ പട്ടികയില്‍ പെടുത്തിയത് ശരിയായില്ല.
ajithOctober 1, 2012 at 10:46 PM
തുടച്ച് നീക്കാന്‍ മാത്രം ഒരു തെറ്റും ഞാനിതില്‍ കാണുന്നില്ല മാഷെ
എന്ന് മാത്രമല്ല,ഞാന്‍ മാഷിന്റെ ഈ ചിന്തയോട് അനുയോജിക്കയും ചെയ്യുന്നു
എന്തായാലും മേല്‍ക്കമന്റിന് ആധാരമായ പോസ്റ്റ് ഞാന്‍ വായിച്ചിട്ടില്ല
പിന്നെ ആവിഷ്കാര സ്വാതന്ത്ര്യം പോലെ തുടച്ചുനീക്കല്‍ സ്വാതന്ത്ര്യവും ഓരോരുത്തര്‍ക്കും മൌലികാവകാശമാണല്ലോ ബൂലോഗത്ത്.
P V ArielOctober 1, 2012 at 11:16 PM
പെട്ടന്നുള്ള മറുപടിക്ക്. ഒപ്പം എന്റെ
ഇതേ കമന്റു വീണ്ടും വീശിയിട്ടുണ്ട്
ഇനിയത് തുടച്ചു നീക്കില്ലന്നു തോന്നുന്നു
കാരണം മറ്റു ചിലരും അഭിപ്രായം കുറിച്ചു
സ്വന്തം ബ്ലോഗില്‍ എന്തും ചെയ്വാന്‍
അതിന്റെ ഉടമക്ക് അവകാശം ഉണ്ട് പക്ഷെ ഇതു..
നിശാഗന്ധിOctober 2, 2012 at 2:13 AM
ഫിലിപ്പ്, താങ്കള്‍ ബ്ലോഗില്‍ വന്നതിനും അഭിപ്രായം രേഖപ്പെടുത്തിയത്തിനും നന്ദി.താങ്കളുടെ അഭിപ്രായം ഞാന്‍ മെയിലില്‍ വായിച്ചു. മറുപടി പിന്നീട് തരാന്‍ എന്ന് കരുതി. പക്ഷെ, ഇപ്പോഴാണ്, താങ്കളുടെ പരാതി ഇവിടെയും,ഗ്രൂപ്പിലും കണ്ടത്. ഞാന്‍ ആ പോസ്റ്റ്‌ ഡിലീറ്റ് ചെയ്യ്തിട്ടില്ല. എന്തെങ്കിലും തെറ്റ് എന്‍റെ ഭാഗത്ത്നിന്നുണ്ടായാല്‍ സദയം ക്ഷമികുക.
P V ArielOctober 2, 2012 at 3:34 AM
Ok No Prob. Now, Things are cleared.
ajithOctober 1, 2012 at 11:31 PM
നിങ്ങളുടെ സന്ദരശനത്തിലും സഹകരണത്തിലുമുള്ള നന്ദിയും സന്തോഷവും അറിയിക്കട്ടെ
വീ കെOctober 4, 2012 at 4:17 AM
കവയിത്രിക്ക് എല്ലാ ഭാവുകങ്ങളും നേരുന്നു...
പുസ്തകം പരിചയപ്പെടുത്തിയ അജിത്തേട്ടനും ഭാവുകങ്ങൾ...
njaan punyavalanOctober 4, 2012 at 9:34 AM
കൊള്ളാം നല്ല വിവരണം ഒന്ന് ആ വഴി ചെല്ലാന്‍ ആര്‍ക്കും തോന്നു ഞാന്‍ ഇതാ അങ്ങോട്ട്‌ പോകുവാ ചേട്ടാ .....സ്നേഹാശംസകള്‍
lishanaOctober 6, 2012 at 6:42 PM
അജിത്തേട്ടാ എന്ന് ഞാനും വിളിച്ചോട്ടെ . തുടക്കക്കാര്‍ക്ക് പോലും നല്‍കിപ്പോരുന്ന ആത്മാര്‍ഥമായ പ്രോത്സാഹനം കണ്ട് ആദരവ് തോന്നിയിട്ടുണ്ട് . ഇതൂടെ വായിച്ചപ്പോ ബഹുമാനം ഇനിയും കൂടുന്നു . നല്ലത് വരട്ടെ അജിത്തേട്ടന്. നിശാഗന്ധിക്ക് എല്ലാ ആശംസകളും നേരുന്നു . 'll try getting the book for sure
കാടോടിക്കാറ്റ്‌October 7, 2012 at 1:16 AM
അജിത്ജി ഈ പുസ്തകം പരിചയപ്പെടുത്തിയതില്‍ ഒത്തിരി സന്തോഷം. നിശഗന്ധിയുടെ ബ്ലോഗും എനിക്ക് പുതിയതാണ്. എഴുത്തുകാരിക്ക് ഹൃദയപൂര്‍വം നന്മകള്‍ നേരുന്നു..
മിനിപിസിOctober 11, 2012 at 7:07 AM
ഓരോരുത്തരുടെയും വളര്‍ച്ചയ്ക്ക് പിറകില്‍ ഏതെങ്കിലുമൊരു സുമനസിന്‍റെ സ്വാധീനമുണ്ടായിരിക്കും ,അജിത്തേട്ടാ ആശംസകള്‍ ,ഉല്‍പ്രേരകമായതിന്!നിശാഗന്ധിയ്ക്കും സ്നേഹത്തില്‍ ചാലിച്ച
Sureshkumar PunjhayilOctober 13, 2012 at 1:35 AM
Mohammed kutty IrimbiliyamOctober 19, 2012 at 11:14 PM
ഈ നല്ല പോസ്റ്റ്‌ കാണാന്‍ വൈകിയതില്‍ ഖേദിക്കുന്നു.മാഷുടെ അഭിപ്രായം എനിക്കുമുണ്ട്.ഗദ്യ കവിതകളെക്കാള്‍ ഇഷ്ടവും ആ പഴയ കവിതകള്‍ തന്നെ.ബ്ലോഗറെയും പുസ്തകത്തെയും പരിചയപ്പെടുത്തിയതിനു നന്ദി.
Madhusudanan PvOctober 20, 2012 at 5:57 PM
കവയിത്രിയെ പരിചയപ്പെടുത്തിയതിന്‌ നന്ദി. ഏതാനും കവിതകൾ ഞാൻ വായിച്ചു. കൂടുതൽ എഴുതുന്നതോടൊപ്പം എഴുതുന്നതെല്ലാം ഒന്നിനൊന്നു മെച്ചം എന്നത്‌ എന്നെ അത്ഭുതപ്പെടുത്തി. അജിതിനും ജിലുവിനും അഭിനന്ദനങ്ങൾ
nidhee...sh!October 20, 2012 at 8:56 PM
ഒരു മികച്ച ബ്ലോഗ്ഗ് പരിചയപ്പെടുത്തിയതിനു നന്ദി. സ്വന്തം സൃഷ്ടികള്‍ മാത്രം മഹത്തരം എന്ന് വിശ്വസിക്കുന്നവരുടെ ഇടയില്‍ ബ്ലോഗ്‌ എഴുത്തിനെ പ്രോത്സാഹിപ്പിക്കുന്ന അജിത്‌ മാഷിന് ആശംസകള്‍...
ഒപ്പം ഒന്ന് കൂടി എനിക്കും കിട്ടി ഒറ്റ വരി പരിഹാസം. എന്റ ഒരു കവിതയായ കൂടംകുളത്ത്തില്‍ "കൂടംകുളം പിന്നെല്ലാം കുളം " എന്നാരുന്നു. അത് വായിച്ചു ഞാന്‍ ഇതികര്ത്തവ്യതാ മൂഡന്‍ ആയി പ്പോയി . അജിത്‌ മാഷിന്റെ വാക്കുകള്‍ ഹൃദയപൂര്‍വം സ്വീകരിക്കുന്നു. എല്ലാ ബ്ലോഗ്ഗെര്മാരെയും പ്രോത്സാഹിപ്പിക്കാനുള്ള ഉദ്യമത്തെ അഭിനന്ദിക്കുന്നു.........................
Pradeep KumarOctober 22, 2012 at 10:24 AM
കഴിഞ്ഞ കുറച്ചുകാലമായി മലയാളബ്ലോഗുകൾ ശ്രദ്ധിക്കുന്ന ആൾ എന്ന നിലയിൽ ലജ്ജ തോന്നുന്നു. മികച്ച ഈ ബ്ലോഗും എഴുത്തുകാരിയും ഇതുവരെ എന്റെ ശ്രദ്ധയിൽ വന്നിരുന്നില്ല. പല മികച്ച എഴുത്തുകാരും ഫേസ്ബുക് ഗ്രൂപ്പുകളിലും മറ്റും സജീവമാകാതെ വിട്ടു നിന്ന് എഴുത്തിൽ ശ്രദ്ധിക്കുന്നതുകൊണ്ടാവാം അങ്ങിനെ സംഭവിക്കുന്നത്....
മറ്റൊരു ബ്ലോഗറെ വിലയിരുത്തിക്കൊണ്ടുള്ള ബ്ലോഗെഴുത്ത് അപൂർവ്വത്തിൽ അപൂർവ്വം. അജിത്ത് സാറിന്റെ ഈ ഉദ്യമം എല്ലാ അർത്ഥത്തിലും അഭിനന്ദനം അർഹിക്കുന്നു...
ajithOctober 22, 2012 at 10:34 AM
നിങ്ങളുടെ സ്നേഹസന്ദര്‍ശനത്തിനും നല്ല വാക്കുകള്‍ക്കും നന്ദി
@@ നിധിഷ്, ആ കമന്റ് പരിഹാസം ആയിരുന്നില്ല. മാനസികമായും വൈകാരികമായും ഞാന്‍ കൂടംകുളത്തിനെതിരാണ്. കൂടംകുളം നടപ്പില്‍ വന്നാല്‍ പിന്നെയെല്ലാം കുളം എന്നായിരുന്നു ഉദ്ദേശ്യം. ക്ഷമിക്കുമല്ലോ
kanakkoorOctober 22, 2012 at 6:43 PM
അജിത്‌ ഭായ് , ഇതാണ് ഒരു കുഴപ്പം . ഇനി ഈ പുസ്തകം കയ്യില്‍ കിട്ടാതെ സമാധാനം ആകില്ല.
അജിത്‌ ഭായിക്കും ജിലുവിനും ആശംസകള്‍ .
എന്റെ ഒന്നുരണ്ടു പോസ്റ്റുകള്‍ ഉണ്ട് . നോക്കുമല്ലോ ?
കുമാരന്‍ | kumaaranOctober 22, 2012 at 7:01 PM
K@nn(())raan*خلي وليOctober 23, 2012 at 4:08 AM
ajithOctober 23, 2012 at 12:10 PM
താങ്ക്സ് ഫോര്‍ ദ് വിസിറ്റ് ആന്റ് കമന്റ്സ്
Arun PathiyarilOctober 23, 2012 at 6:34 PM
പുസ്തകം വായിപ്പിക്കാന്‍ പ്രേരിപ്പിക്കുന്ന ഒരു നല്ല റിവ്യൂ
P.ROctober 24, 2012 at 12:40 AM
ശ്രീ. അജിത്‌, ഇങ്ങനെയൊരു പരിചയപ്പെടുത്തല്‍ ശരിയ്ക്കും പ്രയോജനപ്രദമായി.
ബ്ലോഗുവായന കുറേക്കാലം വളരെ സജീവമായിരുന്നു, പിന്നെ ആകെ മാറി മറിഞ്ഞു, ഇപ്പോള്‍ കുറേശെ വീണ്ടും തുടങ്ങി വച്ചിട്ടുണ്ട്.
അതിലേക്കു ഒരു ലിങ്ക് കൂടി... നന്ദി.
valsyayanan kamasuthraOctober 26, 2012 at 5:41 AM
Philip V ArielNovember 21, 2012 at 10:13 PM
കൊള്ളാം ഈ അതിയാശ !!! :-) :-) :-)
asif shameerOctober 27, 2012 at 11:51 AM
സമയക്കുറവുമൂലം ബ്ലോഗ്‌ വായിക്കാന്‍ കഴിഞ്ഞിട്ടില്ല .,.ഇനിയിത് സമയം കണ്ടെത്തി വായിക്കാന്‍ ഒരാഹ്രഹം ഉദിച്ചു ഈ പരിചയപ്പെടുത്തല്‍ ,.,.നന്ദി അജിത്‌ ഏട്ടാ .,.,
sulekhaNovember 3, 2012 at 2:24 AM
valare nadhi.ippol aa blog kandu.thankalude vaakukal kirukrityam
വിഷ്ണു ഹരിദാസ്‌November 3, 2012 at 11:22 AM
കവയിത്രിയെ നേരത്തെ ഫേസ്ബുക്ക് വഴി കണ്ടെങ്കിലും ഈ കവിതമഴ ഇപ്പോഴാണ് ശ്രദ്ധിച്ചത്!!!
2012 ല് ഇതുവരെ 555 കവിതകള്‍
അതായത് 555/305 = ദിവസേന 2 കവിതകള്‍ വീതം.
ആഗസ്റ്റില്‍ മാത്രം 200 കവിതകള്‍
അതായത് ദിവസേന 7 കവിതകള്‍ വീതം.
പെന്‍ഡ്രൈവും മെയില്‍ബോക്സും മുതല്‍ ഹിജടകളും പുല്ചാടികളും വരെ കവിതയ്ക്ക് വിഷയമാകുന്നു! ഇത്രയുമൊക്കെ ചെയ്യാന്‍ അപ്പാരമായ ഭാവന തന്നെ വേണമെന്ന് പറയാതെ വയ്യ!!!
asha sreekumarNovember 6, 2012 at 11:50 PM
ആ ബ്ലോഗ്‌ ഞാനും വായിച്ചു ..... തീര്‍ച്ചയായും അതി മനോഹരം .... ആറ്റിക്കുറുക്കിയ വാക്കുകള്‍ കൊണ്ട് എഴുതിയ മനോഹരമായ കൊച്ചു കൊച്ചു കവിതകള്‍ ......ഇങ്ങനെ ഒരു ബ്ലോഗ്‌ പരിചയപ്പെടുത്തിയതിനു നന്ദി
ശ്രീ മണ്ണൂര്‍November 7, 2012 at 10:02 PM
ഇങ്ങനെ ഒരു പുസ്തകം വന്നതായി അറിഞ്ഞില്ല. നന്ദി അജിയേട്ടാ. ഈ വിവരം തന്നതിന് മാത്രമല്ല. എന്‍റെ "ആര്‍ദ്രമോഹം" എന്നാ കവിതയ്ക്ക് തന്ന പ്രോത്സാഹനത്തിനും. സത്യം പറയട്ടെ - ഞാന്‍ അതൊരു ലളിതഗാനമായിതന്നെ തുടങ്ങിയതാണ്. എഴുതി വന്നപ്പോള്‍ ഭാവം മാറിപ്പോയി. നന്ദി.
pravaahinyNovember 7, 2012 at 11:22 PM
നന്ദി അജിത്തേട്ടാ വിവരങ്ങള്‍ പങ്കു വച്ചതിനു . സ്നേഹത്തോടെ PRAVAAHINY
അജിത്തേട്ടന്‍റെ ഒരു സഹായം എനിയ്ക്കും വേണം കേട്ടോ
അമ്പിളി.November 8, 2012 at 1:08 AM
Dear Ajith.... nannayi ..... ariyathe poyene allenkil....manoharamaaya oru blogum koodi ende vaayanapattikayil....Thanks a lot.
sangeethaNovember 8, 2012 at 1:40 AM
ജീ . ആര്‍ . കവിയൂര്‍November 9, 2012 at 8:05 PM
നല്ല പുസ്തക വലോകനം ഒപ്പം ഏറെ ബ്ലോഗ്കുകളെ പരിചയ പെടാന്‍ കഴിഞ്ഞു ,നന്ദി
alimajafNovember 10, 2012 at 7:07 AM
ajithetaa.. njanum und koot.
vishnu girishNovember 11, 2012 at 11:34 PM
ഞാന്‍ 'എന്ന് സ്വന്ത'ത്തില്‍ ആദ്യമായാണ് വരുന്നത്...
എന്റെ പുതിയ ഒരു പോസ്റ്റ്‌ മാത്രം പ്രായമുള്ള ബ്ലോഗില്‍ കമന്റ്‌ ചെയ്തതിനു നന്ദി
'എന്ന് സ്വന്തം' ഇനി 'എന്റെ സ്വന്തം'...ഞാന്‍ ഇവിടെ എപ്പോഴും വരും
പിന്നെ നിശാഗന്ധി പരിചയപ്പെടുത്തിയതിനും വളരെ വളരെ നന്ദി...
ajithNovember 12, 2012 at 11:30 AM
സന്ദര്‍ശിക്കയും നല്ല വാക്കുകള്‍ പറയുകയും ചെയ്ത എല്ലാ സുഹൃത്തുക്കള്‍ക്കും സന്തോഷത്തോടെ നന്ദി
തൃശൂര്‍കാരന്‍ .....November 12, 2012 at 11:58 AM
അജിത്തേട്ടാ, വിവരണം വളരെ നന്നായിരിക്കുന്നു. നിശാഗന്ധി എന്നാ ഒരു ബ്ലോഗ്‌ പരിചയപ്പെടുത്തിയതിന് നന്ദി. ഞാന്‍ എത്താന്‍ ഏറെ വൈകിയെങ്കിലും മുന്‍പ് പോസ്റ്റ്‌ ചെയ്ത കവിതകള്‍ വായിച്ചു കൊണ്ടിരിക്കുന്നു.
EchmukuttyNovember 15, 2012 at 3:42 AM
ഈ പരിചയപ്പെടുത്തല്‍ വളരെ മനോഹരം!
shruthiNovember 15, 2012 at 8:03 PM
ഈ പുതിയ ലോകത്ത് എത്തിയ എനിക്ക്
പുതുമയുള്ള കവിതാ സമാഹാരം പരിചയപ്പെടാന്‍
കഴിഞ്ഞതില്‍ ഏറെ സന്തോഷമുണ്ട് ,അതിനു വഴികാട്ടിയ
അജിത്‌ സാറിന്‍റെ തൂലിക അനുഗ്രഹീതമാണ് ...അഭിനന്ദനങ്ങള്‍ .
ഇലഞ്ഞിപൂക്കള്‍November 15, 2012 at 8:50 PM
ഹൃദ്യമായ പരിചയപ്പെടുത്തല്‍ അജിത്തേട്ടാ.. ചിലപ്പോഴൊക്കെ ഞാനും കൂടാറുണ്ട് നിശാഗന്ധിയെ വായിക്കാന്‍., മികവുറ്റ കവിതകള്‍
Dr P MalankotNovember 17, 2012 at 11:45 PM
പരിചയപ്പെടുത്തല്‍ വളരെ നല്ലരീതിയില്‍ ആയി. ഭാവുകങ്ങള്‍.
ajithNovember 18, 2012 at 11:01 AM
sony dithsonNovember 20, 2012 at 2:05 AM
നന്ദി ജിലുവിനെ പരിജയപ്പെടുത്തിയത്തിനു ....
ജെ പി വെട്ടിയാട്ടില്‍November 23, 2012 at 3:09 AM
വായനാസുഖം ഉള്ള ഒരു പോസ്റ്റ്‌
എന്റെ രചനകള്‍ ഒരു പുസ്തകമായി അച്ചടിച്ച്‌ കാണാന്‍ എനിക്കും ആഗ്രഹം ഉണ്ട്. ഇതുവരെ സാധിച്ചില്ല. താങ്കള്‍ക്ക് ആയല്ലോ.
മനോജ്.എം.ഹരിഗീതപുരംNovember 23, 2012 at 1:19 PM
പുതിയ എഴുത്തുകാർക്ക് ഉത്തേജനം നൽകുന്ന എഴുത്ത് .......നന്ദി...
‍ആയിരങ്ങളില്‍ ഒരുവന്‍November 29, 2012 at 12:05 PM
kazhchakkaranNovember 29, 2012 at 8:11 PM
അജിത്തേട്ടാ അഭിന്ദനങ്ങൾ..ഒരു പുസ്തകത്തെ താങ്കൾ മറ്റുള്ളവർക്ക് പരിചയപ്പെടുത്തുമ്പോൾ അത് നൂറു പുസ്തകം എഴുതിയതിന് തുല്യമാകുന്നു...
khader patteppadamNovember 30, 2012 at 6:02 AM
വളരെ നന്ദി, സര്‍. പുസ്തകം സ്വന്തമാക്കാന്‍ ശ്രമിക്കാം .
ഹഫ്സ കല്ലുങ്കല്‍December 1, 2012 at 4:58 AM
ഞാന്‍ ഒരു പാട് നാളായി ഈ നിശാഗന്ധിയുടെ വായനക്കാരിയാണ്...അവരുടെ വാക്കുകള്‍ മനസില്‍ നിന്നും മായാത്തവ തന്നെ..അവരുടെ ആദ്യ കവിത സമാഹാരവും ഞാന്‍ സ്വന്തമാക്കിയിട്ടുണ്ട്..
ഹഫ്സ കല്ലുങ്കല്‍December 1, 2012 at 5:03 AM
ഈ നിശാഗന്ധിയുടെ ഒരു വായനക്കാരിയാണ് ഞാനും..അവരുടെ ആദ്യ കവിത സമാഹാരവും ഞാന്‍ സ്വന്തമാക്കിയിട്ടുണ്ട്...
SalamDecember 2, 2012 at 3:30 AM
ഡാഷ് ബോര്‍ഡിലും ഫെയ്സ്ബുക്കിലും പതിവുകാരനല്ലാത്തതിനാല്‍
അജിത്‌ ചേട്ടന്റെ ഈ പോസ്റ്റ്‌ എനിക്ക് മിസ്സ്‌ ചെയ്തു. എന്നാല്‍ ഇപ്പോള്‍
വായിച്ചു. ഇഷ്ടമായി. നിശാ ഗാന്ധിയുടെ ബ്ലോഗ്‌ എന്റെ പ്രിയപ്പെട്ട വായനയാണ്.
സമയക്കുറവു കാരണം ഇപ്പോള്‍ ബ്ലോഗ്‌ വായന കുറവാണെന്ന് മാത്രം.
Premakumaran Nair MalankotDecember 15, 2012 at 10:23 PM
നല്ല പരിചയപ്പെടുത്തല്‍. ബ്ലോഗ്ഗെര്‍ക്കും കവയിത്രിക്കും ആശംസകള്‍.
Sarath PrasadDecember 19, 2012 at 12:36 AM
ഇരുളില്‍ പൂക്കുന്ന നിശാഗന്ധിയെ വെളിച്ചത്തിലേക്ക് നയിച്ചതിന് നന്ദി ....
ManorajDecember 20, 2012 at 6:37 AM
ഈ പോസ്റ്റ് ഇപ്പൊഴാണ് കാണുന്നത്. പുസ്തകത്തെ പറ്റിയാണ് പറഞ്ഞു തുടങ്ങിയതെങ്കിലും അത് ബ്ലോഗിലേക്കും എഴുത്തുകാരിയിലേക്കും പ്രസാധകരിലേക്കും കൂടുതല്‍ തിരിഞ്ഞോ എന്നൊരു സന്ദേഹമുണ്ട്. പക്ഷെ, ജിലു എന്ന എഴുത്തുകാരിയെ സംബന്ധിച്ച് ഇത് നല്ല ഒരു പരിചയപ്പെടുത്തല്‍ തന്നെയാണ്.
റിയാസ് ടി. അലിDecember 20, 2012 at 10:55 AM
അജിത്ജിക്കും നിശാഗന്ധിക്കും ആശംസകളോടാശംസകള്‍ ..
Parathodu jabbarFebruary 3, 2013 at 12:41 AM
ഒപ്പം ആശംസകള്‍ ഈ കവയത്രിക്ക്
പ്രവീണ്‍ ശേഖര്‍February 3, 2013 at 11:18 PM
അജിത്തെട്ടാ ...ഈ പോസ്റ്റ്‌ ഞാന്‍ ഇപ്പോഴാ കാണുന്നത് ... ജീലുവിന്റെ ബ്ലോഗില്‍ ഒന്ന് പോയെച്ചും വരാം ... അവിടെ വളരെ ചുരുക്കമേ പോയിട്ടുള്ളൂ...കവിത പലപ്പോഴും എനിക്ക് ദഹനക്കേട് ഉണ്ടാക്കുന്ന ഒരു വിഭാവമായതിനാല്‍ അധികം വായിക്കാന്‍ മെനക്കെടാറില്ല എന്നതാണ് സത്യം .. എന്നാലും ഈ പോസ്റ്റ്‌ വായിച്ചപോള്‍ ഒരു ഉന്മേഷം ഒക്കെ കിട്ടിയിട്ടുണ്ട്... അത് കൊണ്ട് ഇന്ന് തൊട്ടു കവിത വായന തുടങ്ങാന്‍ ഉദ്ദേശിക്കുന്നു ..
പ്രവീണ്‍ കാരോത്ത്February 4, 2013 at 4:50 AM
സുന്ദരിയായ കവയത്രിക്ക് അതിലും സുന്ദരമായൊരു പരിചയപ്പെടുത്തല്‍
എന്തേ അജിത്തെട്ടാ ഇതെഴുതാന്‍ ഇത്രേം വൈകിയത്!
അഷ്‌റഫ്‌ സല്‍വFebruary 11, 2013 at 3:30 AM
ആധുനിക കവിതകള്‍ക്കും പരമ്പരാഗത കവിതകള്‍ക്കുമി ടയിലെ പാലം തീര്‍ത്ത ഡി .വിനയചന്ദ്രന്‍ മാഷിന്റെ വിയോഗ ദിനം എനിക്ക് ഈ കവിതകളെ അല്ലെങ്കില്‍ ഈ കവിയത്രിയെ അറിയാന്‍ കഴിഞ്ഞത് യാദൃശ്ചികമെങ്കിലും മനസ്സില്‍ ഒരാശ്വാസം നല്‍കുന്നു . നന്ദി സാര്‍
Areekkodan | അരീക്കോടന്‍April 14, 2013 at 10:31 PM
കവിത പൊതുവേ കഷണ്ടിക്കകത്ത് കയറാത്തതിനാൽ നോക്കാറില്ല.ഈ പരിചയപ്പെടുത്തൽ നന്നായി.
nalina kumariJune 16, 2013 at 10:39 AM
ജെ പി വെട്ടിയാട്ടില്‍July 4, 2013 at 4:25 AM
അജിത്തേട്ടന്റെ തലമുറയില്‍ നിന്നും ഒരു പേരക്കുട്ടിയുടെ എഴുത്തുകള്‍ പുസ്തകരൂപത്തില്‍ കാണാന്‍ കഴിഞ്ഞതില്‍ അതിയായ സന്തൊഷം ഉണ്ട്.
എനിക്ക് കവിതാസ്വാദനം കുറവാണ്, പ്രതികരണവും. എന്നിരുന്നാലും അവിടെയുമിവിടെയുമായി കുറച്ച് വായിച്ചു.
AnnusSeptember 3, 2013 at 8:02 AM
പോസ്റ്റിൽ പറഞ്ഞിരിക്കുന്ന ചില കാര്യങ്ങൾ എന്റെ മനസിൽ തട്ടിയിട്ടുണ്ട്..നന്ദി അജിത്തേട്ടാ..
Newer Post Older Post Home
Subscribe to: Post Comments (Atom)
പേജിന്റെ തലപ്പത്ത് കാണുന്ന ആ നീലക്കടലും കപ്പലും വരച്ച് സ്നേഹത്തോടെ അയച്ചുതന്ന നമ്മുടെ കുത്തിവര ഹൈനക്കുട്ടിയ്ക്ക്
കോട്ടയം ജില്ലയില്‍ കുറവിലങ്ങാടിനടുത്ത് ഇലയ്ക്കാട് ഗ്രാമത്തില്‍ 1963 മേയ് 10 ന് ജനനം. 1987 മുതല്‍ പ്രവാസം. ഇപ്പോള്‍ ബഹറിനില്‍ വാസം.
View my complete profile
ചക്കരപ്പന്തലിൽ തേന്മഴ ചൊരിയും ....
ദേശീയ കാവ്യോത്സവം 2016 തിരുവനന്തപുരം
ഏതോ ഇടിമിന്നലില്‍ കൂണായി മുളയ്ക്കുന്ന പൈ
ദി കാര്‍ !! റീ ലോഡ് വേര്‍ഷന്‍ !.
തിരയുന്നില്ല ഞാൻ നിന്നെ തഥാഗഥാ
PrAThI's blog | പ്രതിയുടെ വി - കൃതികള്‍
സോഷ്യല്‍ മീഡിയയുടെ ശക്തി... ഇന്ത്യയില്‍ ചൈനയുടെ സാധനങ്ങളുടെ വില്‍പ്പന 20% കുറഞ്ഞു ???
എന്‍റെ തിന്മകളും നുണകളും പിന്നെ കുറച്ചു സത്യങ്ങളും
ബിഗ്‌ ബെന്‍ ആന്‍റ് ബെന്‍ 10 - സിനോപ്സിസ്
Echmuvodu Ulakam / എച്മുവോട് ഉലകം
വെറുതെ ഇങ്ങനെ കുറച്ച് മുലപ്പാല്‍
നേക്കഡ് മജീഷ്യൻസ് ... ! / Naked Magicians ... !
മാതളത്തോട്ടവും,അൽഹൂത്ത ഗുഹയും .( Al Wakan village and Al Hoota cave )
വക്കീലെന്നാല് സിമ്പിളാ, ബട്ട് പവര്‍ഫുള്ളും..
മോന് മെഡിസിന് അഡ്മിഷന്‍ കിട്ടി!
ചില പരിസ്ഥിതി ചിന്തകള്‍ ..
The Chekavars of Malabar
നിഴൽ വരകൾ : കവിതകള്‍
കുറ്റകൃത്യങ്ങളും ശിക്ഷാ നടപടിയും, നിയമ ഭേദഗതിയുടെ അനിവാര്യത
Kareltje, Betsie en ikke !!!
ഓർമയിൽ ചില കുസൃതികൾ 2
ഡീസല്‍ വാഹനങ്ങള്‍ നിരോധിക്കല്‍ - പകരം സംവിധാനം ?
Bíblia & Arte em Estudo
Impeachment: It´s now or never
. ~~~ സീതായനം ~~~ .
the man to walk with
اجمل كلام الحب المميز والرائع لكم من مدونة مميزة وبها العديد من الكلمات
മണ്ണിലെ നന്മകള്‍, മനസ്സിലെയും !
പറഞ്ഞു തീരാത്ത പ്രവാസ വിശേഷങ്ങൾ : അനുഭവങ്ങൾക്ക് പറയാനുള്ളത് !
Oil portrait painting on canvas
കാക്ക കറുത്തു പോയ കഥ
34 כ മത് ഷാര്ജ അന്താരാഷ്ട്ര പുസ്തകമേളയിൽ സ്വന്തം പുസ്തവുമായി എത്തിയ ബ്ലോഗർമാർ !
സൊസൈറ്റി ജനറൽ ബാങ്ക് റോബറി: ഒരു ക്ലാസിക്ക് മാസ്റ്റർ മൈന്റിന്റെ കഥ
ഇവന്‍ എന്‍റെ മോന്‍ തന്നെ
Rakuen Tsuihou - Expelled from Paradise (2014)
ബ്രിംഗ് ബാക്ക് ഔർ പെൻസ്‌
ഹിമാലയത്തിലേക്ക് പോയാലോ? ഭാഗം 3
നിന്നെ മാത്രo ഓര്‍ക്കുന്ന മുറിവുകള്‍
കായംകുളം സൂപ്പര്‍ഫാസ്റ്റ് | Kayamkulam Superfast
രുചിക്കൂട്ട് - കൂട്ടായ്മയുടെ രുചി
ദി ഈഗിള്‍ ഹാസ്‌ ലാന്റഡ്‌
ഈഗിൾ ഹാസ് ലാന്റഡ് – പരിസമാപ്തി
മോദി മായാജാലം - സി എൻ ജയരാജൻ.
ബുദ്ധനും ആട്ടിൻ കുട്ടിയും ചെന്നായും
'വാലെന്റൈന്‍ ഡേയും സൂറാബിയും, പിന്നെ തങ്ങളു കുട്ടിയും'
മൂടും മുലയും കാണുമ്പോൾ കൈ തരിക്കുന്ന രാഷ്ട്രീയക്കാർ
രണ്ട് കടത്ത് തോണികള്‍ മന്ത്രിക്കുന്നത്.
ജല ചികിത്സ (വെള്ളമടി ചികിത്സ)
ഹോസ്റ്റല്‍ ചരിതം ചായക്കഥ നാലാം ദിവസം.
ജോസ് തെറ്റയിലിന് എതിരേ പീഡനക്കേസ് ഏടുക്കാമോ?
The Piles of Kanaaraa / കണാരന്റെ മൂലക്കുരു
ശ്രീ പെരുമ്പടവം ശ്രീധരനുമായി ഒരു അഭിമുഖം
Life,people,twist and turns ..
കള്ളായീലെ കോരന്‍ മാവൊയിസ്റ്റായി !
നോവല്‍ - അദ്ധ്യായം - 63.
ഡല്‍ഹിയുടെ തണുപ്പിലേക്ക് ഒരു സ്വപ്ന യാത്ര ...!
Dining With a Burglar-on-Duty
ഈ പക്ഷികളെല്ലാം എങ്ങോട്ടാണ് പോയി മറഞ്ഞത്?
ക്രാഷ് ലാന്‍ഡ്‌ - 5, കോക്ക്പിറ്റ് എന്ന കളിപ്പാട്ടം
"സെക്രീത്തു യാത്ര, ചില രഹസ്യവെളിപ്പെടുത്തലുകള്‍ "
പിള്ള യു പി ക്ലാസിൽ സിങ്ങിനു പഠിക്കട്ടെ..!!!
LEARN STITCHING: HOW TO SEW AN ANARKALI CHURIDAR
വേണ്ടേ മീഡിയയ്ക്ക് ഒരു മോറല്‍ കോഡ്‌ ?
ഷെഹ്സാദ് ഭായ്....അകാലത്തില്‍ പൊലിഞ്ഞ എന്‍റെ ഭായ്...
ആരാണ് ഞാന്‍? ഞാനോ നീയോ?
നിങ്ങളുടെ ബ്ലോഗ് പ്രശസ്തമാക്കണോ? ഇതാ ടിപ്സ്.
!! ... നാടന്‍ കാഴ്ചകള്‍
ഈ ലോകം ഞങ്ങളുടെ കണ്ണിലൂടെ...
ഹാർട്ട് ഓഫ് ദ സിറ്റി!!
ഇരക്കും വേട്ടക്കാരനും ഒരേ ശിക്ഷ.
ഊരും പേരും ഇല്ലാത്തവളുടെ ദയാഹര്‍ജി
ഇന്ധനവില വര്‍ദ്ധനക്കെതിരെ ഒരു ഡബ്ള് ക്ളിക്ക്..!
ബ്ളോഗ് സുവനീർ വിതരണം തുടങ്ങി
ശ് ..ഒച്ച വെക്കല്ലേ അവര്‍ പഠിക്കുകയാണ് ...
നിലമ്പൂര്‍ കഥകള്‍ . . .
Sorry K S Chithraaji.... Adieu Nandhana!
ലൈഫ് ഇൻഷുറൻസും കുട്ടിക്കാലത്തെ ശ്വാസം‌മുട്ടും തമ്മിലെന്ത്? ഒരനുഭവപാഠം
വി.എസ്‌, വി.എസ്‌, വി എസ്‌...
മുറ്റത്തീ നന്മ മരമില്ലേ ...ങ്ങും !
മറുനാടന്‍ മലയാളി - ഒരു ഓര്‍മ്മക്കുറിപ്പ്‌
" എന്ന് സ്വന്തം മേരിക്കുട്ടി "
colours - കവിതയുടെ പാലാഴി ...
നേരും പതിരും കുറേ കല്ലുവെച്ച നുണകളും...
Show 25 Show All
Simple template. Template images by gaffera. Powered by Blogger.